**Р Е Ш Е Н И Я**

**ВЗЕТИ НА ДВАДЕСЕТ И ШЕСТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

**05 АПРИЛ 2018 ГОДИНА**

**ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Отчет за касовото изпълнение на бюджета и сметките за средства от Европейския съюз на Община Карнобат за 2017г.

**Р Е Ш Е Н И Я:**

**354.** Общински съвет – Карнобат на основание чл. 21, ал. 1, т. 6 от ЗМСМА и във връзка с чл чл. 140, ал. 1 от Закона за публичните финанси, внасям за разглеждане и приемане от Общинския съвет на годишния отчет за изпълнението на бюджета за 2017 година по пълна бюджетна класификация и отчета на извънбюджетните сметки и фондове:

**354.1.** Общински съвет – гр. Карнобат утвърждава окончателния годишен план на бюджета по функции и дейности за 2017г.,съгласно Приложение № 1 и № 2, както следва:

**По прихода – 21 776 471 лева, в т. ч.:**

данъчни приходи – 1 605 000 лв.

неданъчни приходи – 3 721 272 лв.

обща субсидия за държавни дейности – 11 460 829 лв.

обща изравн. субсидия – 1 399 900 лв.

целева субсидия за капиталови разходи – 922 900 лв.

целеви трансфери – 516 255 лв.

трансфери – - 70 756 лв.

вр.безлихвени заеми – -305 679 лв.

предоставена временна финансова помощ – -20 000 лв.

друго финансиране - -20 622 лв.

преходен остатък – 2 567 372 лв.

**По разхода - 21 776 471 лв., в т. ч.:**

Функция Общи държавни служби – 2 785 769 лв.

Функция Отбрана и сигурност – 279 956 лв.

Функция Образование – 9 749 138 лв.

Функция Здравеопазване – 510 684 лв.

Функция Социално осигуряване, подпомагане и грижи – 2 416 928 лв.

Функция Жилищно строителство, БКС и ООС – 3 895 734 лв.

Функция Почивно дело, култура, религиозни дейности – 1 012 531 лв.

Функция Икономически дейности и услуги – 1 120 405 лв.

Функция Разходи некласифицирани в другите функции – 5 326 лв.

**354.2.** Общински съвет – гр. Карнобат приема отчета на бюджета на Община Карнобат за 2017 година, съгласно Приложение №1 и № 2, както следва:

**По прихода – 18 452 632 лева:**

Приходи с държавен характер – 12 113 905 лв.

в т.ч.

приходи от собственост – 16 383 лв.

други приходи – 215 391 лв.

обща субсидия за държавни дейности – 11 460 829 лв.

целеви трансфери – 516 255 лв.

получени и предоставени трансфери – 224 512 лв.

други средства - - 20 625 лв.

преходен остатък – 564 898 лв.

наличност в края на периода - -863 738 лв.

Приходи с местен характер – 6 338 727 лв.

в т.ч.

данъчни приходи – 1 621 344 лв.

неданъчни приходи – 3 387 903 лв.

обща изравнителна субсидия – 1 399 900 лв.

целева субсидия за капиталови разходи – 922 900 лв.

получени трансфери – -195 331 лв.

временни безлихвени заеми – -686 009 лв.

временна финансова помощ – -58 000 лв.

получени заеми – 788 741 лв.

друго финансиране – -138 лв.

преходен остатък – 2 002 474 лв.

наличност в края на периода - -2 845 057 лв.

**По разхода - 18 452 632 лв., в т. ч.:**

Функция Общи държавни служби – 2 250 003 лв.

Функция Отбрана и сигурност – 94 963 лв.

Функция Образование – 9 240 136 лв.

Функция Здравеопазване – 409 919 лв.

Функция Социално осигуряване, подпомагане и грижи – 2 139 995 лв.

Функция Жилищно строителство, БКС и ООС – 2 615 586 лв.

Функция Почивно дело, култура, религиозни дейности – 896 006 лв.

Функция Икономически дейности и услуги – 800 698 лв.

Функция Разходи некласифицирани в другите функции – 5 326 лв.

**354.3.** Общински съвет – гр.Карнобат приема отчета на капиталовата програма на Общината за 2017 г. съгласно Приложение № 3.

**354.4.** Общински съвет – гр.Карнобат приема отчета на сметките за средства от Европейския съюз за 2017 г., съгласно приложение № 4.

**354.5.** Общински съвет – гр.Карнобат на основание чл. 9 ал.3 от Закона за общинския дълг приема годишния отчет за състоянието на общинския дълг за 2017 година, съгласно приложение № 5.

**ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Компенсирани промени в разчета за капиталови разходи на Община Карнобат за 2018г.

**Р Е Ш Е Н И Е:**

**355.1.** Общински съвет – гр. Карнобат, на основание чл. 21, ал. 1, т. 6 от ЗМСМА и във връзка с чл. 124, ал. 3 от Закона за публичните финанси,

приема компенсирани промени в разчета за капиталови разходи на Община Карнобат за 2018г. финансиран със средства от целевата субсидия за капиталови разходи, както следва:

* 1. Намаля плануваната стойност на обект „Основен ремонт на път с.Антимово - с.Смолник“ с 184 000 лв. - от 400 000 лв. на 216 000 лв.
  2. Увеличава плануваната стойност на обект „Основен ремонт улици в гр.Карнобат“ с 184 000 лв – от 1 362 200 лв. на 1 546 200 лв.

**ПО ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** ПРИЕМАНЕ НА ОТЧЕТА И БАЛАНСА НА „ОБЩИНСКИ ИМОТИ-КАРНОБАТ” ЕООД, ГР. КАРНОБАТ ЗА 2017 Г. И освобождаване от ОТГОВОРНОСТ НА УправителЯ на „Общински имоти – Карнобат“ ЕООД

**Р Е Ш Е Н И Я:**

**356. І.** Общински съвет Карнобат на основание чл. 137, ал.1, т.3 във връзка с чл. 147, ал. 2 от Търговския закон, чл. 16, ал. 1, т. 14 от Наредбата за реда и условията за упражняване на правата върху общинската част от капитала на търговските дружества и чл. 21, ал.1, т.23 от Закона за местното самоуправление и местната администрация реши:

1. Приема отчета и баланса на „Общински имоти-Карнобат” ЕООД за 2017 година.

2. Реализираната печалба през 2017 година в размер на 13 197.24 лева да се отнесе в неразпределената печалба от минали години.

**356.ІІ.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация и чл. 137, ал. 1, т. 5 от Търговския закон освобождава от отговорност г-жа Ваня Атанасова като Управител на „Общински имоти - Карнобат” ЕООД .

**ПО ЧЕТВЪРТА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:** ПРОДАЖБА НА ИМОТ ОТ ОБЩИНСКИ ПОЗЕМЛЕН ФОНД В ЗЕМЛИЩЕТО НА ГРАД КАРНОБАТ

**Р Е Ш Е Н И Я:**

**357.І.** На основание чл.21, ал.1, т.23 от ЗМСМА и чл.8 ал.9 от ЗОС, допълва приетата с Решение № 318/31.01.2018 год. на Общински съвет-Карнобат „Програма за управление и разпореждане с имоти – общинска собственост за 2018 год.” със следния имот:

1. **НИВА** с площ 1.000 дка , трета категория, образуващи имот с **№ 553.24** по плана на новообразуваните имоти по § 4 к от ПЗРЗСПЗЗ за землището на гр.Карнобат, в местността „Тасладжа”, актуван с акт за ЧОС 8320/20.02.2018 г.

**357.ІІ.** На основание чл.21 ал.1 т.8 от ЗМСМА, чл.35 ал.1 от Закона за общинската собственост и чл.41 ал.2 от същия закон , **ОПРЕДЕЛЯ** за продажба следния имот – частна общинска собственост:

1**. НИВА** с площ 1.000 дка , трета категория, образуващи имот с **№ 553.24** по плана на новообразуваните имоти по § 4 к от ПЗРЗСПЗЗ за землището на гр.Карнобат, в местността „Тасладжа”, актуван с акт за ЧОС 8320/20.02.2018 г., при начална тръжна цена **1600,00/ хиляда и шестотин / лева;**

**357.ІІІ** ­­. Продажбата на имота по т.І да се извърши след проведен публичен търг с явно наддаване, открит със заповед на Кмета на общината, по реда на Наредбата за реда за придобиване, управление и разпореждане с общинско имущество.

**357.ІV**. Общински съвет - Карнобат възлага на Кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ПЕТА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:** Учредяване на безвъзмездно право на ползване.

**Р Е Ш Е Н И Я:**

**358.I.** На основание чл. 21, ал.1, т. 8 от Закона за местното самоуправление и местната администрация и чл. 39, ал. 4 от Закона за общинската собственост, Общински съвет – Карнобат разрешава да се учреди безвъзмездно право на ползване на лек автомобил RENAULT MEGANE Intens Energy dCi 130к.с. дизел Stop&Start BVM6, номер на рама (VIN) - VF1RFB00460093307, номер на двигател - R9ME409C107143 на Професионална гимназия по селско стопанство и лека промишленост гр. Карнобат за срок от 10 години, като характеристиките на автомобила са посочени в Приложение № 1, неразделна част от настоящото.

**358.II.** На основание чл. 21, ал.1, т. 8 от Закона за местното самоуправление и местната администрация и чл. 39, ал. 4 от Закона за общинската собственост, Общински съвет – Карнобат разрешава да се учреди безвъзмездно право на ползване на компютърно оборудване и училищна мебелировка, подробно описано в Приложение № 2, неразделна част от настоящото, на Професионална гимназия по селско стопанство и лека промишленост гр. Карнобат за срок от 10 години.

**358.III.** Общински съвет - Карнобат възлага на Кмета на Община Карнобат да издаде заповед и да сключи договор за предоставяне на безвъзмездно право на ползване съгласно чл. 39, ал. 6 от Закона за общинската собственост.

**ПО ШЕСТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** СЪГЛАСИЕ ЗА ИЗДАВАНЕ НА РАЗРЕШИТЕЛНО ЗА ВОДОВЗЕМАНЕ ОТ ВОДЕН ОБЕКТ –ПУБЛИЧНА ОБЩИНСКА СОБСТВЕНОСТ – ЯЗОВИР „ПОД СЕЛОТО“ В ЗЕМЛИЩЕТО НА С. ЖЕЛЕЗНИК

**Р Е Ш Е Н И Е:**

**359.**Общински съвет - Карнобат, на основание чл.21, ал.1, т.23 от ЗМСМА, чл.52 ал.1 т.3 б.”а” от Закона за водите, във връзка с чл.44 ал.1 от същия закон и заявление вх.№ 53-00-31/12.03.2018 г., ДАВА СЪГЛАСИЕ да бъде издадено от кмета на община Карнобат, Разрешително за водовземане от повърхностен воден обект – публична общинска собственост, представляващ язовир „Под селото“-имот № 000041 по КВС на с.Железник, с площ 53,756 дка, за който е съставен Акт за публична общинска собственост № 195/19.06.1998 год., на ЕТ „АГРОКОМЕРС – ЖОЗЕФ ФЕГАЛИ”, гр.София, ЕИК 200637472, с цел напояване на 523.737 дка лозови насаждения.

**ПО СЕДМА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:** СЪГЛАСИЕ ЗА ИЗДАВАНЕ НА РАЗРЕШИТЕЛНО ЗА ВОДОВЗЕМАНЕ ОТ ВОДЕН ОБЕКТ –ПУБЛИЧНА ОБЩИНСКА СОБСТВЕНОСТ – ЯЗОВИР „ШЕЙТАН ДЕРЕ“ В ЗЕМЛИЩЕТО НА С. ЖЕЛЕЗНИК

**Р Е Ш Е Н И Е:**

**360.**Общински съвет - Карнобат, на основание чл.21, ал.1, т.23 от ЗМСМА, чл.52 ал.1 т.3 б.”а” от Закона за водите, във връзка с чл.44 ал.1 от същия закон и заявление вх.№ 53-00-30/12.03.2018 г., ДАВА СЪГЛАСИЕ да бъде издадено от кмета на община Карнобат, Разрешително за водовземане от повърхностен воден обект – публична общинска собственост, представляващ язовир Шейтан дере-имот № 000032 по КВС на с.Железник, с площ 24,100 дка, за който е съставен Акт за публична общинска собственост № 165/08.06.1998 год., на ЕТ „АГРОФЕРМ-ДИМИТЪР ТОТЕВ”, гр.Карнобат, ЕИК 203586570, с цел напояване на 550 дка лозови насаждения.

**ПО ОСМА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:** СЪГЛАСИЕ ЗА ИЗДАВАНЕ НА РАЗРЕШИТЕЛНО ЗА ВОДОВЗЕМАНЕ ОТ ВОДЕН ОБЕКТ –ПУБЛИЧНА ОБЩИНСКА СОБСТВЕНОСТ, В ЗЕМЛИЩЕТО НА С. ОГНЕН

**Р Е Ш Е Н И Е:**

**361.**Общински съвет - Карнобат, на основание чл.21, ал.1, т.23 от ЗМСМА, чл.52 ал.1 т.3 б.”а” от Закона за водите, във връзка с чл.44 ал.1 от същия закон и заявление вх.№ 53-00-29/12.03.2018 г., ДАВА СЪГЛАСИЕ да бъде издадено от кмета на община Карнобат, Разрешително за водовземане от повърхностен воден обект – публична общинска собственост, представляващ язовир-имот № 000092 по КВС на с.Огнен, с площ 74,402 дка, за който е съставен Акт за публична общинска собственост № 3503 от 27.12.2005 год., на ЕТ „БИОПЛАНТ-НИКОЛАЙ ТРИФОНОВ”, гр.Карнобат, ЕИК 203521149, с цел напояване на 277,221 дка лозови насаждения.

**ПО ДЕВЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Поправка на грешка в Решение на Общински съвет-Карнобат, прието по т.8 от дневния ред на проведено заседание на 31.01.2018 г.

**Р Е Ш Е Н И E:**

**362.** Общински съвет-Карнобат на основание чл. 21, т. 23 от Закона за местното самоуправление и местната администрация и чл. 62, ал. 2 от Административнопроцесуалния кодекс допуска поправка на грешка в Решение № 325.1 на Общински съвет – Карнобат по т. 8 от дневния ред на проведеното заседание на 31.01.2018 г., както следва:

Вместо „ Кметство с. Детелина - 830,00 лв., Кметство с. Деветак – 815,00 лв.“ **да се чете „Кметство с. Детелина - 815,00 лв., Кметство с. Деветак – 830,00 лв.“**

**ПО ДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Кандидатстване на община Карнобат по Програма Интеррег – ИПП за трансгранично сътрудничество България-Турция за периода 2014-2020, съфинансирана по Инструмента за предприсъединителна помощ, Приоритетна ос 1: „Околна среда“, Специфична цел 1.2. Подобряване на капацитета за опазване на природата, устойчиво използване и управление на общите природни ресурси в трансграничния район чрез съвместни инициативи“.

**Р Е Ш Е Н И Я:**

**363.1.**Общински съвет - Карнобат на основание чл. 21, ал. 1, т. 6, т. 8 и т. 23 и чл. 21, ал. 2 от ЗМСМА и Критериите за избор по Втора покана за набиране на проектни предложения по Програма “Интеррег ИПП България-Турция 2014-2020”, съфинансирана по Инструмента за предприсъединителна помощ, дава съгласието си Община Карнобат да кандидатства като партньор с проектно предложение по Програма “Интеррег ИПП България-Турция 2014-2020”, покана с №2014ТС16I5CB005, Приоритетна ос 1. „Околна среда“, Специфична цел 1.2. “Подобряване на капацитета за опазване на природата, устойчиво използване и управление на общите природни ресурси чрез съвместни инициативи в трансграничния район“, както и да изпълнява проекта в случай на одобрението му, съгласно изискванията на програмата. Наименованието на проекта е „Подобряване на капацитета за опазване на природата чрез съвместни инициативи в селата около Одрин и община Карнобат“ с превод на английски език “Improvement of Nature Conservation Capacities through Joint Initiatives in Villages Edirne and Karnobat Municipality”. Дава съгласието си община Карнобат да участва в качеството си на партньор в проекта с водещ партньор Дирекция “Храни, земеделие и животновъдство” в Одрин.

**363.2.**Общински съвет - Карнобат потвърждава, че предвидените в проект „Подобряване на капацитета за опазване на природата чрез съвместни инициативи в Област Одрин и Община Карнобат“ дейности отговарят на Стратегическа цел 2: „Подобряване на жизнената среда чрез възстановяване и развитие на инфраструктурата, устойчиво развитие на селищната мрежа и опазване на околната среда и качеството на живот“, Приоритет 2.4. „Опазване на околната среда“ от Общински план за развитие на Община Карнобат за периода 2014-2020 г.

**363.3.**Упълномощава кметa на община Карнобат да подпише споразумение за партньорство с Дирекция “Храни, земеделие и животновъдство” в Одрин.

**363.4**.Дава съгласие оборудването и доставките, придобити в следствие от проектните дейности да не бъдат променяни и да бъдат разположени на общински терени безвъзмездно за срок от 5 години след приключване на проекта.

**363.5.**Възлага на Кмета на община Карнобат да осъществи всички необходими действия във връзка със съвместно разработване, кандидатстване за финансиране, изпълнение и отчитане на по-горе цитирания проект.

**ПО ЕДИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Кандидатстване на община Карнобат по Програма Интеррег – ИПП за трансгранично сътрудничество България-Турция за периода 2014-2020, съфинансирана по Инструмента за предприсъединителна помощ, Приоритетна ос 2: „Устойчив туризъм“, Специфична цел 2.1: “Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура”.

**Р Е Ш Е Н И Я:**

**364.1.**Общински съвет - Карнобат на основание чл. 21, ал. 1, т. 6, т. 8 и т. 23 и чл. 21, ал. 2 от ЗМСМА и Критериите за избор по Втора покана за набиране на проектни предложения по Програма “Интеррег ИПП България-Турция 2014-2020”, съфинансирана по Инструмента за предприсъединителна помощ, дава съгласието си Община Карнобат да кандидатства като партньор с проектно предложение по Програма “Интеррег ИПП България-Турция 2014-2020”, покана с №2014ТС16I5CB005, Приоритетна ос 2. “Устойчив туризъм”, Специфична цел 2.1. “Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура“, както и да изпълнява проекта в случай на одобрението му, съгласно изискванията на програмата. Наименованието на проекта е “Повишаване на туристическата привлекателност на община Карнобат и община Кешан чрез опазване на културно и природно наследство” с превод на английски език “Improving the tourist attractiveness of Karnobat municipality and Keshan municipality by preserving cultural and natural heritage”. Дава съгласието си община Карнобат да участва в качеството си на Водещ партньор в проекта с партньор Община Кешан, Турция.

**364.2**.Общински съвет - Карнобат потвърждава, че предвидените в проект “Повишаване на туристическата привлекателност на община Карнобат и община Кешан чрез опазване на културно и природно наследство” дейности отговарят на Стратегическа цел 3: „Развитие на туризма в община Карнобат“, Приоритет 3.1. „Развитие на туризма“ от Общински план за развитие на Община Карнобат за периода 2014-2020 г.

**364.3.**Упълномощава кметa на община Карнобат да подпише споразумение за партньорство с Община Кешан, Турция.

**364.4**.Дава съгласие оборудването и доставките, придобити в следствие от проектните дейности да не бъдат променяни и да бъдат разположени на общински терени безвъзмездно за срок от 5 години след приключване на проекта.

**364.5**.Възлага на Кмета на община Карнобат да осъществи всички необходими действия във връзка със съвместно разработване, кандидатстване за финансиране, изпълнение и отчитане на по-горе цитирания проект.

**ПО ДВАНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Мария Генова – зам. кмет на Община Карнобат, относно:** Приемане на Общинска програма за закрила на детето за 2018 г.

**Р Е Ш Е Н И Я:**

**365.І.** Общински съвет-Карнобат на основание чл. 21, ал. 1, т. 12 от ЗМСМА и чл. 21, ал.1, т.1 от Закона за закрила на детето приема Общинска програма за закрила на детето за 2018 г.

**365.ІІ.** Възлага на кмета на Община Карнобат да предприеме необходимите действия по изпълнение на дейностите в Общинската програма за закрила на детето.

**ПО ТРИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Маргарита Стаматова – председател на Общински съвет-Карнобат, относно:** Даване на съгласие за отпускане на наследствена пенсия по реда на чл. 82, и чл.83 от КСО на Алекси Радостинов Топалов

**Р Е Ш Е Н И Е:**

**366.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 7, ал. 4, т. 3 от Наредбата за пенсиите и осигурителния стаж, във връзка с чл. 92 от Кодекса за социално осигуряване **дава съгласие** за внасяне на предложение в Министерски съвет за отпускане на персонална пенсия по смисъла на чл. 92 от Кодекса за социално осигуряване на Алекси Радостинов Топалов - ЕГН 0651140520, с постоянен адрес гр.Карнобат ул.“Огоста“ №7.